পঞ্জাবে খুন RSS নেতার ছেলে, পয়েন্ট ব্ল্যাক রেঞ্জ থেকে গুলি

ওয়েবডেস্ক- আরএসএস নেতার (RSS Leader) ছেলে গুলি করে খুন। পঞ্জাবের (Punjab) ফিরোজপুরের (Ferozepur) ঘটনা। দুজন অজ্ঞাতপরিচয় বাইক আরোহী খুব কাছ থেকেই নেতার ছেলের উপর গুলি চালায়। বিজেপির মুখপাত্র বিজেপি মুখপাত্র শেহজাদ পুনাওয়ালা জানিয়েছেন নিহত নবীন অরোরা (Naveen Arora) প্রবীণ আরএসএস সঙ্ঘসেবকের ছেলে। ৩২ বছর বয়সি নবীনের উপরে শনিবার সন্ধ্যার দিকে দুই অজ্ঞাতপরিচয় বাইক আরোহী গুলি চালায় বলে জানা গেছে। পঞ্জাবের ফিরোজপুরে এই ঘটনা ঘটে।

নবীন তার দোকান থেকে ডঃ সাধু চাঁদ চকের কাছে তার বাড়িতে হেঁটে ফিরছিলেন। সেই সময় তাঁর উপর এই দুষ্কৃতী হামলা হয়। একটি বাইক নিয়ে দুজন যুবক নবীনের সামনে এসে দাঁড়ায়, খুব কাছ থেকে তাকে লক্ষ্য করে পয়েন্ট ব্ল্যাক রেঞ্জ থেকে তার উপর গুলি চালায়। এর পরেই তারা পালিয়ে যায়।

তৎক্ষণাৎ নবীনকে হাসপাতালে নিয়ে যাওয়া হয়, চিকিৎসকেরা তাঁকে মৃত বলে জানান। ঘটনার পর, এসএসপি ভূপিন্দর সিং সহ ঊর্ধ্বতন পুলিশ কর্মকর্তারা ঘটনাস্থলে পৌঁছে পরিস্থিতি পর্যালোচনা করেন। এসএসপি জানিয়েছেন, রাস্তার সিসি ক্যামেরা খতিয়ে দেখা হচ্ছে, অপরাধীরা শীঘ্রই ধরা পড়বে।

আরও পড়ুন- দিল্লি স্টেশনের কাছে মহিলার অর্ধনগ্ন দেহ উদ্ধার! ঠিক কী ঘটনা?

ফিরোজপুরের এসএসপি ভূপিন্দর সিং বলেন, “৩০ থেকে ৪০ বছর বয়সী নবীনকে বাড়ি ফেরার সময় দুই অজ্ঞাত ব্যক্তি গুলি করে হত্যা করে। আমরা মামলাটি তদন্ত করছি এবং দল মোতায়েন করছি এবং সিসিটিভি ফুটেজও পরীক্ষা করছি। ৩-৪ জন এসএইচও, ২ জন ডিএসপিও এই বিষয়ে কাজ করছেন। দোষীদের আইন অনুযায়ী শাস্তি পাবে’। ফিরোজপুর (শহর) বিধায়ক রণবীর সিং ভুল্লার মৃতের পরিবারের সঙ্গে দেখা করে দোষীদের কঠিন শাস্তির আশ্বাস দেন।

নবীন ছিলেন প্রবীণ আরএসএস স্বয়ংসেবক বলদেব রাজ অরোরার (Baldev Raj Arora) ছেলে।

দেখুন আরও খবর-